Mesud Pezer osvojio i drugo zlato u Istanbulu

Nakon osvojene zlatne medalje na 25. balkanskom dvoranskom seniorskom prvenstvo u atletici koje je održano u Istanbulu, Mesud Pezer okitio se zlatom i na atletskom mitingu „Istanbul Cup“.

Pezer je kuglu bacio na daljinu od 20,90 m i s tim rezultatom zauzeo prvo mjesto na ovom atletskom mitingu.

„Ovaj rezultat mi je ujedno i dosadašnji rekord sezone, a očekujem na narednim takmičenjima da kugla ide još dalje. Dva dana, dva takmičenja, dvije pobjede, zadovoljan sam ovakvim startom sezone“, izjavio je Mesud Pezer nakon nastupa na Istanbul Cup-u.